|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts; dome@gulbene.lv, www.gulbene.lv |

**GULBENES NOVADA DOMES LĒMUMS**

Gulbenē

|  |  |
| --- | --- |
| **2023.gada 29.jūnijā** |  **Nr. GND/2023/\_\_\_\_\_** |
|  |  **(protokols Nr.\_\_; \_\_\_.p.)** |

**Par grozījumu Gulbenes novada domes 2016.gada 28.aprīļa lēmumā (protokolsNr.6, 51.p.) “Gulbenes novada vispārējo izglītības iestāžu maksas pakalpojumi”**

Saskaņā ar Gulbenes novada pašvaldības nolikumu, Gulbenes novada vidusskolas sastāvā ir struktūrvienība internāts. 2023.gadā būtiski ir palielinājušās internāta izmaksas, tādēļ Gulbenes novada pašvaldības administrācijas Finanšu nodaļa ir veikusi pārrēķinu Gulbenes novada vidusskolas internāta maksas pakalpojumam – gultasvieta internātā vienai personai, ņemot vērā pašvaldības apstiprinātos internāta iepriekšējā saimnieciskā gada naudas plūsmas uzskaitītos izdevumus, kā arī plānotos 2023.gada pašvaldības budžeta izdevumus.

Pamatojoties uz Pašvaldību likuma 10.panta pirmās daļas 21.punktu, domes kompetencē ir pieņemt lēmumus citos ārējos normatīvajos aktos paredzētajos gadījumos.

Pamatojoties uz Gulbenes novada domes 2018.gada 29.marta noteikumiem Nr.8 “Gulbenes novada domes, tās iestāžu un struktūrvienību sniegto maksas pakalpojumu izcenojumu aprēķināšanas metodika un apstiprināšanas kārtība” (protokols Nr.4, 46.§) 17.punktu, kurš nosaka, ka maksas pakalpojuma izcenojumu pārskata un izdara grozījumus maksas pakalpojumu cenrādī gadījumā, ja ir būtiski mainījušās (samazinājušās vai palielinājušās par 5%) tiešās vai netiešās izmaksas, kuras veido maksas pakalpojumu izcenojumu, ņemot vērā Finanšu komitejas ieteikumu, atklāti balsojot: ar \_\_\_ balsīm "Par" - (), "Pret" – (), "Atturas" – (), Gulbenes novada dome NOLEMJ:

1. IZDARĪT Gulbenes novada domes 2016.gada 18.aprīļa sēdes lēmumā “Gulbenes novada vispārējo iestāžu maksas pakalpojumi” (protokols Nr.6; 51.p.) šādu grozījumu:
	1. papildināt pielikumu ar 7.punktu šādā redakcijā:

**“**7. Maksas pakalpojumi Gulbenes novada vidusskolā

|  |  |  |  |  |  |
| --- | --- | --- | --- | --- | --- |
| N.p.k. | Pakalpojuma veids | Mērvienība | Cena bez PVN (EUR) | PVN (EUR) | Cena ar PVN (EUR) |
| 1. | Gultasvieta internātā vienai personai1 | diennakts | 10,74 | 2,26 | 13,00 |

***Piezīmes:***

*1 No pakalpojuma maksas atbrīvoti Gulbenes novada vispārējo un profesionālās ievirzes izglītības iestāžu audzēkņi* **”**

1. NOTEIKT, ka šā lēmuma 1.punktā apstiprinātais grozījums stājas spēkā 2023.gada 1.jūlijā.

Gulbenes novada domes priekšsēdētājs A.Caunītis

Sagatavoja: Agnese Zagorska